Na temelju članka 12. Etičkog kodeksa ponašanja članova Općinskog vijeća Općine Gundinci („Službeni vjesnik Brodsko-posavske županije“ broj 17/22.), te članka 28. Statuta Općine Gundinci ( „Službeni vjesnik Brodsko-posavske županije“ broj 14/21.), Općinsko vijeće Općine Gundinci na svojoj 9. sjednici održanoj dana 14. rujna 2022. godine donosi

**O D L U K U  
o imenovanju Vijeća časti**

Članak 1.

Ovom Odlukom imenuju se članovi Vijeća časti, koje nadzire poštivanje Etičkog kodeksa ponašanja članova Općinskog vijeća Općine Gundinci.

Članak 2.

U Vijeće časti se imenuju:  
1. Franjo Matasović- predsjednik  
2. Marija Kokanović - član  
3. Kata Mihić - član

Članak 3.

Mandat članova Vijeća časti traje do isteka mandata članova Općinskog vijeća.

Članak 4.

Predsjednik i članovi Vijeća časti imenuju se iz reda osoba nedvojbenoga javnog ugleda u lokalnoj zajednici.

Predsjednik Vijeća časti i članovi ne mogu biti nositelji političke dužnosti, niti članovi političke stranke, odnosno kandidati nezavisne liste zastupljene u Općinskom vijeću.

Članak 5.

Ova Odluka stupa na snagu osmog (8) dana od dana objave, a objavit će se u «Službenom vjesniku Brodsko-posavske županije».

**OPĆINSKO VIJEĆE**

**OPĆINE GUNDINCI**

KLASA: 024-01/22-01/12

URBROJ: 2178-5-02-22-3

Gundinci, 14. rujna 2022.g.

Predsjednica Općinskog vijeća

Marija Kadić